**Jason Demers** (s. 9. kesäkuuta 1988 Dorval, Quebec, Kanada) on kanadalainen uransa lopettanut jääkiekkoilija, pelipaikaltaan puolustaja. Hän pelasi ammattilaisurallaan 700 ottelua NHL-liigassa. Demersin vahvuuksiin kuuluivat monipuolisuus, kiekollinen peli, liike, syöttäminen, laukaus ja fyysinen peli. Hän laukoi oikealta.

Ura
---

Demers varattiin QMJHL-joukkue Moncton Wildcatsiin 78. pelaajana vuonna 2004, jonka jälkeen hän siirtyi joukkueeseen kaudeksi 2004–2005. Kesken kauden 2005–2006 Demers siirtyi Victoriaville Tigresiin. Hän toimi viimeisellä juniorikaudellaan 2007–2008 joukkueen varakapteenina ja oli tehoilla 9+55=64 koko QMJHL:n tehokkain puolustaja. San Jose Sharks varasi Demersin seitsemännellä kierroksella 186. pelaajana NHL:n varaustilaisuudessa 2008.

Heti varauksensa jälkeiseksi kaudeksi 2008–2009 Demers siirtyi San Jose Sharksin organisaatioon. Hän pelasi kautensa kokonaan farmijoukkue Worcester Sharksissa AHL:ssä. Kaudella 2009–2010 Demers nousi monien yllätykseksi San Josen NHL-joukkueen vakiokokoonpanoon. Hänen tulokaskautensa toi 51 runkosarjaottelussa tehot 4+17=21 ja 15 pudotuspeliottelussa tehot 1+4=5. Demers teki NHL-debyyttinsä 1. lokakuuta 2009 Colorado Avalanchea vastaan. Hänen NHL-uransa avausmaali syntyi 15. marraskuuta 2009 Chicago Blackhawksin Cristobal Huet'n taakse. 30. tammikuuta 2010 Demers onnistui tekemään kaksi ylivoimamaalia Minnesota Wildin Josh Hardingin taakse. Saman vuoden heinäkuussa hän jatkoi sopimustaan Sharksin kanssa kahdella vuodella kevääseen 2013 saakka.

Kausi 2010–2011 oli Demersille ensimmäinen kokonainen NHL:ssä ja hän teki runkosarjassa 75 ottelussa tehot 2+22=24. NHL:n työsulun vuoksi hän aloitti kauden 2012–2013 Suomessa ja SM-liigajoukkue Oulun Kärppien riveissä, jonne hän siirtyi syyskuussa 2012. Demers pelasi Kärpissä 30 ottelua ja teki tehot 5+16=21. NHL-kausi alkoi tammikuussa 2013 työsulun päätyttyä.

Kaudella 2013–2014 Demers teki 75 runkosarjaottelussa NHL-vuosiensa ennätystehot, 5+29=34. Lisäksi hän pelasi seitsemän pudotuspeliottelua ja sai niissä yhden syöttöpisteen. Heinäkuussa 2014 hän teki Sharksin kanssa kaksivuotisen jatkosopimuksen. Saman vuoden marraskuussa, kesken kauden 2014–2015, hän siirtyi kuitenkin Dallas Starsiin pelaajakaupassa, jossa Sharks sai vaihdossa puolustaja Brenden Dillonin. Stars sai Sharksilta Demersin lisäksi kolmannen kierroksen varausvuoron NHL:n varaustilaisuudessa 2016. Molempien joukkueiden riveissä Demers pelasi yhteensä 81 ottelua, joissa teki viisi maalia ja 20 syöttöpistettä.

Kaudella 2015–2016 Demers ehti pelata 61 runkosarjaottelua ja tehdä niissä seitsemän maalia ja 23 tehopistettä. Maaliskuussa hänen ilmoitettiin olevan olkapäävamman vuoksi kuuden viikon ajan sivussa pelaavasta kokoonpanosta. Kesällä 2016 Demers teki vapaana pelaajana sopimuksen Florida Panthersin kanssa.

Kesällä 2017 Demers kaupattiin Arizona Coyotesiin vaihdossa Jamie McGinniin. Hän pelasi Arizonassa neljä kautta. Hän ei saanut pelaajasopimusta kaudelle 2021–2022, kunnes joulukuussa hän päätti siirtyi KHL-liigan Ak Bars Kazaniin. Hän pelasi Venäjällä vain viisi ottelua, sillä runkosarja laitettiin tammikuussa tauolle koronaviruspandemian vuoksi.

Syksyllä 2022 Demers osallistui Edmonton Oilersin harjoitusleirille, muttei saanut pelaajasopimusta. Hän teki sen sijaan sopimuksen Oilersin farmijoukkueen Bakersfield Condorsin kanssa. Joulukuussa 2022 Oilers teki hänen kanssaan pelaajasopimuksen. Demers pelasi miltei koko kauden 2022–2023 AHL-liigan Condorsissa. Hänet nostettiin NHL-kokoonpanoon yhdeksi otteluksi ja sai siten urallaan 700 NHL-ottelua täyteen.

Syksyllä 2023 Demers ilmoitti lopettavansa pelaajauransa.

Muuta
-----

Demersin isoveli Kevin on pelannut myös jääkiekkoa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | Moncton Wildcats | QMJHL | 25 | 0 | 1 | 1 | 10 | – | – | – | – | – |
| 2005–2006 | Moncton Wildcats | QMJHL | 21 | 1 | 3 | 4 | 15 | – | – | – | – | – |
|  | Victoriaville Tigres | QMJHL | 33 | 2 | 13 | 15 | 58 | 5 | 0 | 2 | 2 | 10 |
| 2006–2007 | Victoriaville Tigres | QMJHL | 69 | 5 | 19 | 24 | 98 | 6 | 0 | 0 | 0 | 2 |
| 2007–2008 | Victoriaville Tigres | QMJHL | 67 | 9 | 55 | 64 | 91 | 6 | 1 | 5 | 6 | 6 |
| 2008–2009 | Worcester Sharks | AHL | 78 | 2 | 31 | 33 | 54 | 12 | 0 | 4 | 4 | 6 |
| 2009–2010 | Worcester Sharks | AHL | 25 | 4 | 13 | 17 | 24 | – | – | – | – | – |
|  | San Jose Sharks | NHL | 51 | 4 | 17 | 21 | 21 | 15 | 1 | 4 | 5 | 8 |
| 2010–2011 | San Jose Sharks | NHL | 75 | 2 | 22 | 24 | 28 | 13 | 2 | 1 | 3 | 8 |
| 2011–2012 | San Jose Sharks | NHL | 57 | 4 | 9 | 13 | 22 | 3 | 0 | 0 | 0 | 2 |
| 2012–2013 | Kärpät | SM-liiga | 30 | 5 | 16 | 21 | 18 | – | – | – | – | – |
|  | San Jose Sharks | NHL | 22 | 1 | 2 | 3 | 10 | 1 | 0 | 0 | 0 | 2 |
| 2013–2014 | San Jose Sharks | NHL | 75 | 5 | 29 | 34 | 30 | 7 | 0 | 1 | 1 | 12 |
| 2014–2015 | San Jose Sharks | NHL | 20 | 0 | 3 | 3 | 8 | – | – | – | – | – |
|  | Dallas Stars | NHL | 61 | 5 | 17 | 22 | 63 | – | – | – | – | – |
| 2015–2016 | Dallas Stars | NHL | 62 | 7 | 16 | 23 | 72 | 13 | 0 | 3 | 3 | 8 |
| 2016–2017 | Florida Panthers | NHL | 81 | 9 | 19 | 28 | 53 | – | – | – | – | – |
| 2017–2018 | Arizona Coyotes | NHL | 69 | 6 | 14 | 20 | 37 | – | – | – | – | – |
| 2018–2019 | Arizona Coyotes | NHL | 35 | 2 | 6 | 8 | 12 | – | – | – | – | – |
|  | Tucson Roadrunners | AHL | 1 | 0 | 1 | 1 | 0 | – | – | – | – | – |
| 2019–2020 | Arizona Coyotes | NHL | 50 | 0 | 11 | 11 | 25 | 9 | 0 | 4 | 4 | 8 |
| 2020–2021 | Arizona Coyotes | NHL | 41 | 0 | 4 | 4 | 26 | – | – | – | – | – |
| 2021–2022 | Ak Bars Kazan | KHL | 5 | 0 | 1 | 1 | 4 | 4 | 0 | 1 | 1 | 4 |
| 2022–2023 | Bakersfield Condors | AHL | 57 | 0 | 18 | 18 | 87 | 2 | 0 | 0 | 0 | 4 |
|  | Edmonton Oilers | NHL | 1 | 0 | 0 | 0 | 0 | – | – | – | – | – |
| 12 kautta | yhteensä | NHL | 700 | 45 | 169 | 214 | 407 | 61 | 3 | 13 | 16 | 48 |

Lähteet
-------

* Jason Demers The Internet Hockey Databasessa (englanniksi)
* Jason Demers Legends of Hockey -sivustolla (englanniksi)
* Jason Demers *Elite Prospects*. Everysport Media Group AB.  (englanniksi)

### Viitteet

1. ↑  Jason Demers at eliteprospects.com *www.eliteprospects.com*. Viitattu 21.4.2022. (englanniksi)
2. ↑  Player Bio – Jason Demers (englanniksi)
3. 1 2  Jason Demers – Kärpät – SM-LIIGA – Jatkoaika.com – Kaikki jääkiekosta Jatkoaika.com. Viitattu 18.9.2012.
4. 1 2 3 4  EliteProspects
5. ↑  Legends of Hockey
6. ↑  Sharks sign Demers, Moore; in talks with Thornton, Setoguchi  29.7.2010. The Sports Network. Viitattu 18.9.2012. (englanniksi)
7. ↑  Laine, Sami & Saarinen, Olli: 112 päivän kiista ratkesi – NHL valmis alkamaan! *Yle Urheilu*.  6.1.2013. Viitattu 13.1.2013.
8. ↑  San Jose Sharks re-sign defencemen Jason Demers, Taylor Doherty *NHL.com*.  16.7.2014. Viitattu 21.11.2014. (englanniksi)
9. ↑  Sharks trade Demers, draft pick to Stars for Dillon *NHL.com*.  21.11.2014. Viitattu 21.11.2014. (englanniksi)
10. ↑  Liigasta tutulle NHL-pakille kuuden viikon huili  11.3.2016. SuomiKiekko. Viitattu 12.3.2016.
11. ↑  Coyotes acquire Jason Demers from Panthers for Jamie McGinn Sportsnet. Viitattu 11.10.2023. (englanniksi)
12. ↑  Six years later, Oilers camp invitee Jason Demers hopes he’s here to stay The Athletic. Viitattu 11.10.2023. (englanniksi)
13. ↑  Oilers sign Demers to two-way contract *nhl.com*. Viitattu 11.10.2023. (englanniksi)
14. ↑  13-year NHL veteran set to retire from professional hockey *canucksdaily.com*. Viitattu 11.10.2023. (englanniksi)

Kanadan joukkue – Jääkiekon MM-kilpailut 2017
1 Comrie |
4 Barrie |
5 Demers |
7 Morrissey |
9 Duchene |
10 Schenn |
11 Konecny |
14 Couturier |
16 Marner |
17 Simmonds |
19 Matheson |
21 Point |
24 de Haan |
28 Giroux (**C**)  |
29 MacKinnon |
30 Johnson |
31 Pickard |
44 Vlasic (**A**) |
53 Skinner |
55 Scheifele |
71 Killorn |
90 O’Reilly (**A**) |
Valmentaja Cooper